Tamo gdje ljubav počinje
Tamo gdje ljubav počinje je četvrti studijski album sarajevske grupe Crvena jabuka, objavljen 1989. godine. Album se uglavnom sastoji od ljubavnih pjesama, uz 6 singlova. Nakon objave albuma uslijedila je turneja koja je trajala skoro do početka 1990. godine. Najznačajniji koncert održan je u Areni sportova u Zagrebu, gdje je grupa snimila i svoj prvi album uživo Uzmi me (kad hoćeš ti). Ovo je ujedno bio i prvi album koji je producirao Nikša Bratoš.